Τρίτη, 24 Μαρτίου 2020

Αγαπητά μου παιδιά, καλημέρα.

Παραμονή της εθνικής μας γιορτής σήμερα και υπό άλλες συνθήκες θα ήμασταν στο σχολείο μας για να παρακολουθήσουμε τη γιορτή της Στ τάξης. Θα τους χειροκροτούσαμε και θα παίρνατε τις τελευταίες οδηγίες από εμάς τους δασκάλους για την αυριανή παρέλαση στην οποία θα συμμετείχατε. Αυτά υπό άλλες συνθήκες. Τώρα όμως ΜΕΝΟΥΜΕ ΣΠΙΤΙ αλλά δεν ξεχνάμε το νόημα της διπλής γιορτής της 25ης Μαρτίου.

Όσο αφορά τη θρησκευτική γιορτή θα ήθελα να κάνετε μία επανάληψη στο βιβλίο των Θρησκευτικών, στο μάθημα ***ο Ευαγγελισμός της Θεοτόκου στην Καινή Διαθήκη*** (σελ.31, έχετε ήδη διδαχθεί το μάθημα) και να απαντήσετε γραπτώς στην πρώτη ερώτηση.

Όσο αφορά την εθνική γιορτή θα ήθελα να διαβάσετε στο Β.Μ. γ΄ τεύχος της Γλώσσας στην 12η ενότητα τον ***Ύμνο εις την Ελευθερίαν*** και το κείμενο ***Εμείς δεν προσκυνούμε*** και να απαντήσετε γραπτώς (στο τετράδιο γραπτού λόγου) στις τρεις ερωτήσεις που ακολουθούν.

Όπως ξέρετε, το Β.Μ. γ΄ τεύχος της Γλώσσας βρίσκεται στο σχολείο, καθώς δεν το έχουμε αρχίσει ακόμη, όμως χάρη στην καθηγήτριά σας της πληροφορικής, την κυρία Βίκυ, θα βρείτε όλα τα βιβλία σε ηλεκτρονική μορφή στην ιστοσελίδα του σχολείου μας.

Τέλος θα ήθελα να σας προτείνω, όσοι έχετε, να βάλετε την ελληνική σημαία στο μπαλκόνι σας για να γιορτάσουμε όλοι την εθνική μας γιορτή.

**ΧΡΟΝΙΑ ΠΟΛΛΑ**

Η δασκάλα σας

Μαρία